text: 
  Men ikke førend i 1969 gjorde han noget ved pladeindustrien. Det var 
  det år, hans første LP, " With A Little Help From My Friends ", 
  udkom. Hans udgave af Beatles-hittet blev en succes. Senere har han 
  taget idé en op igen og indspillet Lennon/McCartneys " She Came In 
  Through The Bathroom Window " og " You've Got To Hide Your Love 
  Away ", som er med på " Night Calls ", det 17. album han har 
  udsendt på de snart 25 år i pladebranchen.
  
  Det helt store skub i karrieren fik Joe Cocker egentlig først i 1982
  , hvor han modtog en Grammy for medvirken i " bedste duet ". 
  Duetten var kærlighedstemaet, " Up Where We Belong fra filmen " An 
  Officer &amp; A Gentleman ", og han sang den sammen med Jennifer 
  Warnes.
  
  VIND BILLETTER
  
  Det medførte, at Joe Cocker fik flere tilbud om at levere sange til 
  film. Bl.a. den ret så dristige film " 9 1/2 uge ". Hans bidrag 
  til denne berømte og berygtede film var næsten lige så dristigt som 
  filmen, " You Can Leave Your Hat On " hed det. I dag kan man finde
   ham på seks film-soundtracks.
  
  
  
  